Diari Oficial de la Generalitat Valenciana


Sumari del DOGV 7360, del 15-09-2014 (2014/8367)

DECRET 148/2014, de 12 de setembre, del Consell, de modificació del Decret 159/2007, de 21 de setembre, del Consell, pel qual s'establix el currículum de les ensenyances elementals de música i es regula l'accés a estes ensenyances, i s'incorpora al catàleg d'especialitats la Dolçaina.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/09/12/148/dof/vci/html**

### Dades del document

Número de DOGV
:   7360

Data del DOGV
:   15-09-2014

Secció del DOGV
:   I. DISPOSICIONS GENERALS

Número del document
:   2014/8367


Data del document
:   12-09-2014

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * educació artística
    * legislació escolar
    * programa d'ensenyament
    * accés a l'educació
    * legislació
    * música

DECRET 148/2014, de 12 de setembre, del Consell, de modificació del Decret 159/2007, de 21 de setembre, del Consell, pel qual s'establix el currículum de les ensenyances elementals de música i es regula l'accés a estes ensenyances, i s'incorpora al catàleg d'especialitats la Dolçaina. [2014/8367]  
PREÀMBUL  
  
L'Estatut d'Autonomia de la Comunitat Valenciana establix que és de la competència exclusiva de la Generalitat la regulació i l'administració de l'ensenyança en tota la seua extensió, nivells i graus, modalitats i especialitats, sense perjuí del que disposa la Constitució Espanyola. Per la seua part, la Llei Orgànica 2/2006, de 3 de maig, d'Educació, dedica el capítol VI del títol I a les ensenyances artístiques, que tenen com a finalitat proporcionar a l'alumnat una formació artística de qualitat i garantir la qualificació dels futurs professionals, entre d'altres, de la música. L'article 48.1 especifica que les ensenyances elementals de Música i de Dansa tindran les característiques i l'organització que les administracions educatives determinen.  
El Decret 159/2007, de 21 de setembre, del Consell, pel qual s'establix el currículum de les ensenyances elementals de Música i es regula l'accés a estes ensenyances, determina els objectius, el currículum, les especialitats que tenen, i l'ingrés i l'accés a estes ensenyances en els seus diferents cursos, avaluació, així com altres aspectes addicionals relacionats amb l'organització i l'ordenació acadèmica d'estes ensenyances a la Comunitat Valenciana. En l'article 5 s'establixen les especialitats de les ensenyances elementals de Música que es poden impartir a la Comunitat Valenciana.  
Davant de la sol·licitud dels conservatoris i centres privats autoritzats quant a l'autorització per a impartir l'especialitat de Dolçaina en les ensenyances elementals de Música, este decret incorpora el currículum de l'especialitat de Dolçaina al Decret 159/2007, de 21 de setembre, del Consell.  
Per tot això que s'ha exposat, este decret es dicta en l'exercici de les competències que atribuïxen a la Generalitat els articles 27 i 149.1.30.a de la Constitució Espanyola i l'article 53 de l'Estatut d'Autonomia de la Comunitat Valenciana, fent ús de les atribucions que conferix el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, consultats els agents socials, amb el dictamen previ del Consell Escolar de la Comunitat Valenciana, d'acord amb el que establix l'article 43 de la Llei 5/1983, de 30 de desembre, del Consell, a proposta de la consellera d'Educació, Cultura i Esport,conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 12 de setembre de 2014,  
  
  
DECRETE  
  
Article 1. Objecte i àmbit d'aplicació  
1. Es modifica l'article 5 del Decret 159/2007, de 21 de setembre, del Consell, pel qual s'establix el currículum de les ensenyances elementals de Música i es regula l'accés a estes ensenyances, que queda redactat en els termes que figuren en l'annex únic d'este decret.  
  
2. Es modifica l'annex I del Decret 159/2007, de 21 de setembre, del Consell, que queda redactat en els termes que figuren en l'annex únic d'este decret.  
3. Este decret serà aplicable en tots els centres prèviament autoritzats per a impartir les ensenyances elementals de Música en l'especialitat de Dolçaina en l'àmbit territorial de la Comunitat Valenciana.  
  
Article 2. Titulació del professorat  
La titulació específica per a impartir la docència en les ensenyances elementals de Música de l'especialitat de Dolçaina serà l'especificada en l'article 15 del Reial Decret 303/2010, de 15 de març, pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació.  
  
  
DISPOSICIÓ ADDICIONAL  
  
Única. Incidència en les dotacions de gasto  
La aplicació i posterior desplegament d'este decret no podran tindre cap incidència en la dotació de tots i cada un dels capítols de gasto assignats a la conselleria competent en matèria d'educació, i, en tot cas, haurà de ser atés amb els mitjans personals i materials d'esta conselleria.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o inferior que s'oposen al que disposa este decret.  
  
  
DISPOSICIONS FINALS  
  
Primera. Aplicació i desplegament  
S'autoritza la persona titular de la conselleria competent en matèria d'educació per a dictar les disposicions necessàries per a l'aplicació i desplegament d'este decret.  
  
Segona. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 12 de setembre de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
  
1. Nova redacció de l'article 5 del Decret 159/2007, de 21 de setembre, del Consell, pel qual s'establix el currículum de les ensenyances elementals de Música i es regula l'accés a estes ensenyances:  
«Article 5. Especialitats de les ensenyances elementals de Música  
Són especialitats de les ensenyances elementals de Música:  
Acordió.  
Arpa.  
Clarinet.  
Clavecí.  
Contrabaix.  
Dolçaina.  
Fagot.  
Flauta travessera.  
Flauta dolça.  
Guitarra.  
Instruments de plectre.  
Oboé.  
Percussió.  
Piano.  
Saxòfon.  
Trombó.  
Trompa.  
Trompeta.  
Tuba.  
Viola.  
Viola de Gamba.  
Violí.  
Violoncel».  
2. En l'annex I del Decret 159/2007, de 21 de setembre, del Consell, pel qual s'establix el currículum de les ensenyances elementals de Música i es regula l'accés a estes ensenyances, s'incorpora el següent text, que queda ubicat d'abans de les referències a l'especialitat de Flauta de Bec:  
«Dolçaina  
Objectius  
L'ensenyança de Dolçaina en les ensenyances elementals tindrà com a objectiu contribuir a desenrotllar en l'alumnat les capacitats següents:  
  
1. Relacionar els coneixements adquirits de lectura i d'escriptura musicals amb la pràctica de l'instrument en la resolució de les dificultats presents en els objectius i continguts del nivell.  
2. Descobrir la necessitat de la posició corporal que permeta respirar amb naturalitat i que afavorisca la correcta col·locació de l'instrument i la coordinació entre ambdós mans.  
3. Buscar la correcta emissió, l'afinació, l'articulació i la flexibilitat del so per mitjà del control de la respiració diafragmàtica i dels músculs que formen l'embocadura.  
4. Descobrir les característiques i possibilitats sonores de l'instrument i saber utilitzar-les, dins de les exigències del nivell, tant en la interpretació individual com de conjunt.  
5. Exercitar-se en el perfeccionament de la qualitat sonora i de la correcta afinació, per mitjà del control de la columna de l'aire, de l'embocadura i de l'educació de l'oïda.  
6. Valorar el fonament de l'expressivitat musical de l'instrument per mitjà de la comprensió de les distintes articulacions.  
7. Interpretar obres d'acord amb els continguts i objectius propis de cada nivell, de manera que l'alumnat forme un repertori propi.  
  
8. Conéixer el muntatge i el manteniment de la canya, el tudell i el cos de la dolçaina perquè funcionen correctament.  
Continguts  
Exercicis de respiració amb instrument i sense (notes mantingudes controlant l'afinació, la qualitat del so i la dosificació de l'aire). Enfortiment dels músculs facials. Desenrotllament de la flexibilitat dels llavis, amb la pràctica d'intervals lligats i amb posicions fixes. Pràctica de les diferents articulacions i atacs. Pràctica d'escales i intervals controlant l'emissió de l'aire en diferents articulacions. Interpretació del repertori propi de la dolçaina de dificultat adequada a este nivell, així com les adaptacions i transcripcions d'altres melodies que motiven l'alumne o alumna en tot moment. Coneixement bàsic dels rituals i danses més característiques de la cultura tradicional valenciana. Pràctica de conjunt amb altres instruments per a desenrotllar l'afinació, l'ajust i la precisió rítmica».  
3. Criteris d'avaluació a aplicar en l'especialitat de Dolçaina.  
Els criteris d'avaluació per a l'especialitat de Dolçaina seran els establits en l'annex I del Decret 159/2007, de 21 de setembre, del Consell, per a l'assignatura d'instrument.


Còpia Permalink ELI